Έθελρεντ Α΄ της Νορθουμβρίας

Ο Έθελρεντ Α΄ της Νορθουμβρίας (Æthelred I, περί το 762 - 18 Απριλίου 796) βασιλιάς της Νορθουμβρίας (774 - 779 και 790 - 796) γιος του Έθελβαλντ Μόλλ της Νορθουμβρίας, διαδέχτηκε τον Άλρεντ της Νορθουμβρίας όταν ήταν ακόμα παιδί 12 ετών. Το γενεαλογικό δέντρο της οικογένειας του Έθελρεντ είναι άγνωστο αλλά ο πατέρας του λεγόταν και Μόλλ κάτι που εκδηλώνει ότι καταγόταν από αριστοκρατική οικογένεια. Ο Έθελβαντ καταγράφεται για πρώτη φορά σε ένα γράμμα που απεστάλη από τον πάπα Παύλο Α΄ στον Έαντμπερτ της Νορθουμβρίας στο οποίο του ζητούσε να επιστρέψει εδάφη τα οποία είχε κατάσχει από τον ηγούμενο Φόθρεντ για να τα δώσει στον αδελφό του Μόλλ. Μετά την παραίτηση του Έαντμπερτ (758) ο γιος του Οσούλφ της Νορθουμβρίας τον διαδέχτηκε στον θρόνο αλλά παρά την υποστήριξη που είχε από τον ισχυρότατο επίσκοπο θείο του Έκγκμπερτ της Γιορκ ανατράπηκε και δολοφονήθηκε την επόμενη χρονιά από τους σωματοφύλακες του (759). Η δολοφονία έγινε πιθανότατα ύστερα από παραγγελία του Έθελβαλντ Μόλλ που τον διαδέχθηκε αμέσως μετά στον θρόνο, αντιμετώπισε την εξέγερση του μικρότερου αδελφού του Οσούλφ Οσουίν αλλά σκοτώθηκε στην μάχη του Άιλντον Χίλλ στις 6 Αυγούστου 761. Μετά την νίκη του ο Έθελβαλντ παντρεύτηκε την Έθελθριθ στο Κέττερικ την 1 Νοεμβρίου 762, εκθρονίστηκε στις 30 Οκτωβρίου 765 από ένα συμβούλιο ευγενών και ιερέων, διάδοχος ορίστηκε ο Άλρεντ της Νορθουμβρίας κουνιάδος του Οσούλφ και του Οσουίν.

Εκτελέσεις των πολιτικών του αντιπάλων

Μετά από μια βασιλεία περίπου 10 ετών οι Νορθούμβριοι έδιωξαν τον Αλρέντ από την Γιορκ (774), στέφθηκε νέος βασιλιάς ο 12χρονος Έθελρεντ "με μεγάλες τιμές", την χρονιά που ανέβηκε στον θρόνο ο Έθελρεντ ο οποίος βρισκόταν ακόμα υπό την επίδραση του πατέρα του διέταξε την εκτέλεση του κόμη Έαντγουλφ. Ο Έθελρεντ Α΄ εκθρονίστηκε για πρώτη φορά (779) και ο θρόνος πέρασε στον Έλφβαλντ Α΄ της Νορθουμβρίας έναν εγγονό του Έαντμπερτ της Νορθουμβρίας.Swanton, Michael (1996). The Anglo-Saxon Chronicle. London: Phoenix. pp. 52–53.
Ο Έθελρεντ ζούσε στην εξορία κατά την διάρκεια της βασιλείας του Έλφβαλντ και του διαδόχου του Οσρέντ Β΄ της Νορθουμβρίας ωστόσο ο Όσρεντ εκθρονίστηκε με την βία (789), εξορίστηκε και ο Έθελρεντ επανήλθε στον θρόνο. Την δεύτερη περίοδο της βασιλείας του ο Έθελρεντ Α΄ διέταξε την εκτέλεση του Ίρντγουλφ της Νορθουμβρίας (790) αλλά τελικά επέζησε και έγινε αργότερα βασιλιάς, οι δυο γιοι του Έλφβαλντ Έλφ και Έλφγουιν δολοφονήθηκαν επίσης με εντολή του Έλελρεντ (791). Την επόμενη χρονιά (792) ο Όσρεντ επιχείρησε να ανακτήσει τον θρόνο αλλά ηττήθηκε, αιχμαλωτίστηκε και εκτελέστηκε στις 14 Σεπτεμβρίου 792. Έναν χρόνο αργότερα το Λίντισφαρν κυριεύτηκε από τους Βίκινγκ, στα γράμματά του ο Αλκουίνος της Υόρκης κατηγορεί τον βασιλιά για τα εγκλήματα του στην αριστοκρατία καυτηριάζοντας το γεγονός σαν θεία τιμωρία.

Διαδοχή

Στις 29 Σεπτεμβρίου 792 ο Έθελρεντ παντρεύτηκε την Έλφλιντ κόρη του Όφα της Μερκίας στο Κέττερινγκ. 
Την εποχή που ο Έθελρεντ βρισκόταν στο Νορθάμπερλαντ μια ομάδα ευγενών ύστερα από συνωμοσία τον δολοφόνησε στις 18 Απριλίου 796, ο Όσβαλντ Β΄ της Νορθουμβρίας ένας κόμης και φίλος του Αλκουίνου της Υόρκης τον διαδέχθηκε αλλά αναγκάστηκε να παραιτηθεί σε 27 ημέρες.

Παραπομπές


Πηγές

Higham, N.J., The Kingdom of Northumbria AD 350-1100. Stroud: Sutton, 1993. 
Kirby, D.P., The Earliest English Kings. London: Unwin, 1991. 
Yorke, Barbara, Kings and Kingdoms of early Anglo-Saxon England. London: Seaby, 1990.

Εξωτερικοί σύνδεσμοι

Έθελρεντ

|-

Κατηγορία:Βασιλείς της Νορθουμβρίας